
11 Μαίου 2009 


ΑΠΟΦΑΣΕΙ Σ 

Αριθμ. 848 

Έγκριση Σχεδίου Χωρικής και Οικιστικής Οργάνωσης 
Ανοικτής Πόλης (ΣΧΟΟΑΠ) Δήμου Εκάλης Νομού Ιω- 
αννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 6 του ν. 2503/1997 (ΦΕΚ 
107/Α) «Διοίκηση, οργάνωση, στελέχωση της Περιφέρειας, 
ρύθμιση θεμάτων για την τοπική αυτοδιοίκηση κ.λπ.». 

2. Τις διατάξεις του άρθρου 4 του ν. 2508/1997 (ΦΕΚ 
124/Α), «Βιώσιμη οικιστική ανάπτυξη των πόλεων και οι¬ 
κισμών της χώρας και άλλες διατάξεις». 

3. Τις διατάξεις του άρθρου 7 του ν. 2742/1999 (ΦΕΚ 207/ 
Α), «Χωροταξικός σχεδιασμός και αειφόρος ανάπτυξη και 
άλλες διατάξεις». 

4. Τις διατάξεις του άρθρου 3 του ν. 1337/1983 (ΦΕΚ 
33/Α) «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις». 

5. Τις διατάξεις του άρθρου 3 του ν. 1650/1986 (ΦΕΚ 
160/Α) «για την προστασία του περιβάλλοντος». 

6. Τις διατάξεις του άρθρου 2 του ν. 1577/1985 (ΦΕΚ 
210/Α) και του ν. 2831/2000 (ΦΕΚ 140/Α), όπως εκάστοτε 
ισχύει. 

7. Τις διατάξεις των π.δ. της 06/17.10.1978 (ΦΕΚ 538/Δ) και 
της 24/31.5.1985 (ΦΕΚ 270/Δ), όπως εκάστοτε ισχύουν. 

8. Την υπ’ αριθμ. 25301/2003 (ΦΕΚ 1451/Β) υπουργική από¬ 
φαση, «Εγκριση περιφερειακού πλαισίου Χωροταξικού Σχε- 
διασμού και Αειφόρου Ανάπτυξης Περιφέρειας Ηπείρου». 

9. Την υπ' αριθμ. 45362/2.11.2005 (ΦΕΚ 1247/Δ) υπουργική από¬ 
φαση, «Καθορισμός ορίων Ρυθμιστικού Σχεδίου Ιωαννίνων». 

10. Την υπ’ αριθμ. 23069/2005 (ΦΕΚ 639/Δ) κοινή υπουρ¬ 
γική απόφαση «Χαρακτηρισμός της χερσαίας περιοχής 
των ορεινών όγκων της Β. Πίνδου ως Εθνικού Πάρκου, 
καθορισμός ζωνών προστασίας και καθορισμός χρήσεων, 
όρων και περιορισμών δόμησης». 

11. Την υπ’ αριθμ. οικ.50665/4043/12.9.2001 απόφαση Γενικού 
Διευθυντή Περιβάλλοντος του ΥΠΕΧΩΔΕ για την έγκριση 
της Ειδικής Περιβαλλοντικής Μελέτης με τίτλο «Μελέτη ανά¬ 
δειξης - ανάπλασης και προστασίας της λίμνης Παμβώτιδας 
Ιωαννίνων και των περιμετρικών αυτής περιοχών». 

12. Την υπ’ αριθμ. 9572/1845/2000 (ΦΕΚ 209/Δ) υπουργική 
απόφαση, «Τεχνικές προδιαγραφές μελετών Γ.Π.Σ. και ΣΧΟ¬ 
ΟΑΠ και αμοιβές μηχανικών για την εκπόνηση μελετών». 


13. Την υπ’ αριθμ. 10788/2004 (ΦΕΚ 285/Δ) υπουργική από¬ 
φαση, «Εγκριση πολεοδομικών σταθεροτύπων και ανώτατα 
όρια πυκνοτήτων που εφαρμόζονται κατά την εκπόνηση των 
ΓΠΣ, των ΣΧΟΟΑΠ και των πολεοδομικών μελετών». 

14. Την υπ’ αριθμ. οικ.37691/2007 (ΦΕΚ 1902/Β) υπουργική 
απόφαση, «Έγκριση προδιαγραφών εκπόνησης μελετών 
γεωλογικής καταλληλότητας που συντάσσονται στα 
πλαίσια των μελετών ΓΠΣ - ΣΧΟΟΑΠ». 

15. Την υπ’ αριθμ. ΥΠΕΧΩΔΕ/ΕΥΠΕ/οικ.107017/2006 
(ΦΕΚ 1225/Β) κοινή υπουργική απόφαση«Εκτίμηση των 
περιβαλλοντικών επιπτώσεων ορισμένων σχεδίων και 
προγραμμάτων, σε συμμόρφωση με τις διατάξεις της 
οδηγίας 2001/42/ΕΚ του Ευρωπαϊκού Κοινοβουλίου και 
του Συμβουλίου της 27.6.2001». 

16. Την υπ’ αριθμ. 37/19.1.2004 (ΦΕΚ 64/Δ) απόφαση του 
Γ ενικού Γ ραμματέα Περιφέρειας Ηπείρου, με την οποία 
αποφασίστηκε η κίνηση της διαδικασίας εκπόνησης της 
μελέτης ΣΧΟΟΑΠ Δήμου Εκάλης. 

17. Την υπ’ αριθμ. 14096/20.2.2008 (ΦΕΚ 423/Β) απόφαση 
Γενικού Γραμματέα Περιφέρειας Ηπείρου «Μεταβίβαση 
αρμοδιοτήτων και παροχή εξουσιοδότησης υπογραφής 
αποφάσεων, εγγράφων κ.λ.π. ’Με εντολή Γ ενικού Γ ραμ¬ 
ματέα Περιφέρειας Ηπείρου’». 

18. Τα υπ’ αριθμ. 1469/18.4.2006 και οικ.3294/11.7.2007 
έγγραφα της Δ/νσης Περιβάλλοντος και Χωροταξίας της 
Περιφέρειας Ηπείρου, προς τους αρμόδιους φορείς για 
γνωμοδότηση επί της μελέτης. 

19. Το υπ’ αριθμ. 649/Φ5.2/9.6.2006 έγγραφο της Δ/νσης 
Βιομηχανίας και Ορυκτού Πλούτου της Ν.Α. Ιωαννίνων. 

20. Τα υπ’ αριθμ. 1767/23.6.2006 και 3163/18.7.2006 έγ¬ 
γραφα της ΙΒ' Εφορείας Προϊστορικών και Κλασικών 
Αρχαιοτήτων Ιωαννίνων. 

21. Τα υπ’ αριθμ. 2375/19.7.2006 και 2912/29.8.2006 έγ¬ 
γραφα της Δ/νσης Δασών Ν. Ιωαννίνων. 

22. Τα υπ’ αριθμ. 2798/30.6.2006 και 5413/22.8.2006 έγ¬ 
γραφα του Δασαρχείου Ιωαννίνων. 

23. Το υπ’ αριθμ. 2852/1.5.2006 έγγραφο της Δ/νσης 
Δημόσιας Υγείας της Ν.Α. Ιωαννίνων. 

24. Το υπ’ αριθμ. 937/1699/12.5.2006 έγγραφο του ΟΤΕ 
Ιωαννίνων. 

25. Το υπ’ αριθμ. 2792/22.5.2006 έγγραφο της Δ/νσης 
Εγγείων Βελτιώσεων Τοπογραφικής και Πολιτικής Γης 
της Ν.Α. Ιωαννίνων. 

26. Το υπ’ αριθμ. 482/5.6.2006 έγγραφο της Κτηματικής 
Υπηρεσίας Ν. Ιωαννίνων. 

27. Το υπ’ αριθμ. 18476/16.6.2006 έγγραφο της Δ/νσης 
Χωροταξίας του ΥΠΕΧΩΔΕ. 








2456 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


28. Το υπ’ αριθμ. 12604/2006 έγγραφο της Δ/νσης Πο¬ 
λεοδομίας και Περιβάλλοντος της Ν.Α. Ιωαννίνων. 

29. Την υτί αριθμ. 73/2006 απόφαση του Δημοτικού Συμβου¬ 
λίου Δήμου Εκάλης για το Β1 οτάδιο της μελέτης ΣΧΟΟΑΠ. 

30. Την υπ’ αριθμ. 112/2007 απόφαση του Δημοτικού 
Συμβουλίου Δήμου Εκάλης για το Β2 στάδιο της μελέτης 
ΣΧΟΟΑΠ. 

31. Το υπ’ αριθμ. οικ.206/ΜΣ670/23.1.2009 έγγραφο της 
Ειδικής Υπηρεσίας Δημοσίων Έργων / Μεγάλων Έργων 
Δυτικής Ελλάδος του ΥΠΕΧΩΔΕ. 

32. Το γεγονός ότι οι υπόλοιποι φορείς δεν απάντησαν 
μέχρι σήμερα. 

33. Την υπ’ αριθμ. ΥΠΕΧΩΔΕ/ΕΥΠΕ/125258/14.3.2007 από¬ 
φαση του Γενικού Διευθυντή Περιβάλλοντος του ΥΠΕΧΩΔΕ, 
με την οποία αποφασίστηκε ότι δεν είναι εφικτή η τήρηση 
της διαδικασίας του άρθρου 7 της κοινής υπουργικής από¬ 
φασης ΥΠΕΧΩΔΕ/ΕΥΠΕ/οικ.107017/2006 (ΦΕΚ 1225/Β) για το 
ΣΧΟΟΑΠ του Δήμου Εκάλης Ν. Ιωαννίνων. 

34. Την από 15.10.2008 έγκριση της μελέτης γεωλογικής 
διερεύνησης στα πλαίσια της μελέτης ΣΧΟΟΑΠ Δήμου 
Εκάλης, από το γεωλόγο της Δ/νσης Περιβάλλοντος και 
Χωροταξίας Περιφέρειας Ηπείρου. 

35. Την κατά πλειοψηφία θετική γνωμοδότηση του 
ΣΧΟΠ Περιφέρειας Ηπείρου, όπως διατυπώνεται στην 
υπ’ αριθμ. 17/4.12.2008 πράξη του. 

36. Την υπ’ αριθμ. 21/2009 απόφαση του Δημοτικού Συμ¬ 
βουλίου Δήμου Εκάλης για την οριστική παραλαβή του 
Β2 σταδίου της μελέτης ΣΧΟΟΑΠ. 

37. Την υπ’ αριθμ. 457/15.4.2009 απόφαση Γ ενικού Γ ραμ- 
ματέα Περιφέρειας Ηπείρου «Τελικές ρυθμίσεις για το 
ΣΧΟΟΑΠ Δήμου Εκάλης Νομού Ιωαννίνων». 

38. Το γεγονός ότι από τις κανονιστικές διατάξεις 
της παρούσας δεν προκαλείται δαπάνη σε βάρους του 
κρατικού προϋπολογισμού και του προϋπολογισμού του 
οικείου ΟΤΑ, αποφασίζουμε: 

Εγκρίνεται το Σχέδιο Χωρικής και Οικιστικής Οργάνωσης 
Ανοικτής Πόλης (ΣΧΟΟΑΠ) Δήμου Εκάλης Νομού Ιωαννίνων, 
που συμπεριλαμβάνεται εντός των ορίων του Ρυθμιστικού 
Σχεδίου Ιωαννίνων και περιλαμβάνει τα τοπικά διαμερίσματα 
Ασφάκας, Μεταμόρφωσης, Πετσαλίου, Γαβρισιών, Λιγοψάς, 
Βατατάδων και Βλαχατάνου και τους ομώνυμους οικισμούς. 

Τα όρια του ΣΧΟΟΑΠ φαίνονται στους θεωρημένους 
αρμοδίως χάρτες Π.1 κλίμακας 1:50.000, Π.2 κλίμακας 
1:25.000, Π.3.1 έως Π.3.7 κλίμακας 1:5.000 και το δίσκο 
αποθήκευσης (Οϋ) με δομημένη διανυσματική πληροφο¬ 
ρία σε ψηφιακή δομή, που συνοδεύουν την παρούσα. Η 
ολοκληρωμένη μελέτη ΣΧΟΟΑΠ περιλαμβάνει τα τεύχη 
και τους χάρτες των Α, Β1 και Β2 σταδίων. 

Το ΣΧΟΟΑΠ Δήμου Εκάλης περιλαμβάνει τα παρακάτω: 

Α. ΔΟΜΙΚΟ ΣΧΕΔΙΟ ΧΩΡΙΚΗΣ ΟΡΓΑΝΩΣΗΣ 

Παρουσιάζεται στον χάρτη Π1 κλίμακας 1:50.000. 

Ειδικότερα χωροθετούνται οι απαιτούμενοι οικιστικοί υπο¬ 
δοχείς με χρονικό ορίζοντα το 2021 και για πληθυσμιακό μέ¬ 
γεθος 2.050 κατοίκων. Καθορίζονται χρήσεις γης και κανονι¬ 
στικές ρυθμίσεις στις εκτός οικισμών περιοχές, με στόχο τη 
συγκέντρωση ομοειδών χρήσεων με παράλληλη προστασία 
του περιβάλλοντος. Σύμφωνα με το Περιφερειακό Πλαίσιο 
Χωροταξικού Σχεδίου και Αειφόρου Ανάπτυξης Περιφέρειας 
Ηπείρου (υπ’ αριθμ. 25301/2003, ΦΕΚ 1451/Β κοινή υπουργική 
απόφαση ) η Μεταμόρφωση είναι ενισχυμένο κέντρο 4ου 
επιπέδου, το οποίο εξαρτάται κυρίως λόγω γειτνίασης από 
τα Ιωάννινα που είναι πρωτεύουσα του νομού και οικιστικό 
κέντρο 1ου επιπέδου. 

Σύμφωνα με την Α φάση της μελέτης Ρυθμιστικού 
Σχεδίου Ιωαννίνων ο οικισμός Μεταμόρφωσης προγραμ¬ 
ματίζεται να λειτουργήσει ως τοπικό κέντρο χωρικής 
ενότητας. 


Το Δήμο διασχίζει ο προβλεπόμενος και από το Γ ενικό Πλαί¬ 
σιο Χωροταξικού Σχεδιασμού Δυτικός άξονας (Ιονία Οδός). 

Το ΣΧΟΟΑΠ Δήμου Εκάλης στοχεύει: 

• Στη χωροθέτηση νέων οικιστικών περιοχών για κάλυ¬ 
ψη οικιστικών αναγκών Α κατοικίας, ιδιαίτερα κάτω από 
το πρίσμα της παρουσίας του Δήμου στην περιοχή του 
λεκανοπεδίου Ιωαννίνων αλλά και εντός των ορίων της 
περιοχής του ρυθμιστικού σχεδίου. 

• Στη δημιουργία μια ζώνης ΠΕΡΠΟ σε περιοχή μεταξύ 
των Τ.Δ. Μεταμόρφωσης και Πετσαλίου, για τη δημιουρ¬ 
γία πρότυπου οικισμού Α' κατοικίας. 

• Στην προστασία της ζώνης γεωργικής γης. 

• Στη θεσμοθέτηση ζώνης προστασίας αναδασωτέων 
εκτάσεων. 

• Στην χωροθέτηση συγκεκριμένων ζωνών με σκοπό 
τη μετεγκατάσταση των κτηνοτροφικών μονάδων που 
βρίσκονται εντός των ορίων των οικισμών. 

• Στην ενίσχυση των παραγωγικών δραστηριοτήτων 
με τη δημιουργία ζώνης ανάπτυξης κτηνοτροφικών δρα¬ 
στηριοτήτων. 

• Στην δημιουργία ζώνης μετεγκατάστασης πτηνοτρο¬ 
φείων που ήδη λειτουργούν στο Δήμο και οι οποίες βρί¬ 
σκονται εντός των οικιστικών υποδοχέων ή σε απόσταση 
μικρότερη των 300 μ. από τα όρια αυτών. 

Β. ΟΡΓΑΝΩΣΗ ΤΩΝ ΧΡΗΣΕΩΝ ΚΑΙ ΠΡΟΣΤΑΣΙΑ ΠΕΡΙ¬ 
ΒΑΛΛΟΝΤΟΣ 

Παρουσιάζεται στον χάρτη Π2 κλίμακας 1:25.000. Ειδι¬ 
κότερα καθορίζονται: 

Β.1 Οικιστικές χρήσεις: 

Β.1.1 Υφιστάμενοι οικισμοί. 

Είναι οι επτά (7) οικισμοί του Δήμου: Ασφάκα, Μετα¬ 
μόρφωση, Πετσάλι, Γαβρισιοί, Λιγοψά, Βατατάδες και 
Βλαχάτανο. 

Β.1.2 Επεκτάσεις των οικισμών. 

Προτείνονται επεκτάσεις των οικισμών Ασφάκας, Πε¬ 
τσαλίου, Λιγοψάς και Βλαχατάνου. 

Β.1.3 Περιοχές ειδικά ρυθμιζόμενης πολεοδόμησης 
(ΠΕΡΠΟ). 

Καθορίζεται περιοχή κατάλληλη για την εφαρμογή του μη¬ 
χανισμού ΠΕΡΠΟ, σύμφωνα με το άρθρο 24 του ν. 2508/1997. Η 
ΠΕΡΠΟ προορίζεται για την κάλυψη αναγκών Α' κατοικίας. 

Αναλυτικά στοιχεία για την πολεοδομική οργάνωση 
των υφιστάμενων και νέων οικιστικών υποδοχέων πα¬ 
ρατίθενται στο κεφάλαιο Γ. 

Β.2 Περιοχές Ειδικής Προστασίας (ΠΕΠ): 

Β.2.1 Ζώνες προστασίας αναδασωτέων εκτάσεων. 

Πρόκειται για εκτάσεις κηρυγμένες αναδασωτέες από 
τη δασική υπηρεσία. Η αποτύπωση των εκτάσεων γίνεται 
κατά προσέγγιση και η τελική οριοθέτησή τους όταν 
χρειαστεί θα γίνει από τη δασική υπηρεσία. 

Επιτρέπονται μόνο οι δραστηριότητες που προβλέ- 
πονται από τις διατάξεις της δασικής νομοθεσίας, μετά 
από σύμφωνη γνώμη της αρμόδιας δασικής υπηρεσί¬ 
ας και εφόσον γίνει άρση της αναδάσωσης μετά την 
αναδημιουργία της βλάστησης, οπότε η διαχείριση των 
εκτάσεων αυτών θα γίνεται σύμφωνα με τις διατάξεις 
της δασικής νομοθεσίας. 

Β.2.2 Γεωργική γη. 

Η γεωργική γη αποτελείται από αρδευόμενη περιοχή 
στα Τ.Δ. Ασφάκας Μεταμόρφωσης και Πετσαλίου. 

Επιτρεπόμενες χρήσεις: κατοικίες, θερμοκήπια, γεωρ¬ 
γικές αποθήκες και αντλητικές εγκαταστάσεις. 

Το κατώτερο όριο κατάτμησης και αρτιότητας των 
γηπέδων ορίζεται σε οχτώ (8) στρέμματα. Κατά παρέκ¬ 
κλιση θεωρούνται άρτια τα γήπεδα που προϋφίστανται 

της δημοσίευσης της παρούσας, εφόσον έχουν ελάχιστο 
εμβαδόν τέσσερα (4) στρέμματα. 

Για τις κατοικίες ορίζεται μέγιστος επιτρεπόμενος αριθμός 
ορόφων: 1 και μέγιστη συνολική επιφάνεια κτιρίου: 120 τ.μ.. 

Γ ια τις γεωργικές αποθήκες ορίζεται μέγιστος επιτρεπό¬ 
μενος αριθμός ορόφων: 1, με μέγιστο επιτρεπόμενο ύψος 
4,50 μ. και μέγιστη συνολική επιφάνεια εκατό 100 τ.μ.. 

Β.3 Περιοχές οργανωμένης ανάπτυξης παραγωγικών 
δραστηριοτήτων : 

Β.3.1 Ζώνες εγκατάστασης κτηνοτροφίας. 

Προτείνονται στην περιφέρεια των οικισμών, ζώνες 
εγκατάστασης των μικρών κτηνοτροφικών μονάδων που 
βρίσκονται εντός των ορίων των οικισμών. 

Επιτρεπόμενες χρήσεις: κτηνοτροφικές εγκαταστάσεις 
δυναμικότητας μέχρι δύο (2) ισοδύναμα ζώα έκαστη. 

Στις συγκεκριμένες ζώνες ισχύουν οι διατάξεις του άρ¬ 
θρου 2 του π.δ. της 24/31.5.1985 (ΦΕΚ 270/Δ) όπως εκάστοτε 
ισχύει, μέχρι να πολεοδομηθούν και οριστεί φορέας βάσει 
του άρθρου 10 του ν. 2742/1999 (ΦΕΚ 207/Α), στον οποίο 
υποχρεωτικά θα συμμετέχει και ο Δήμος Εκάλης. 

Η οριστικοποίηση των ορίων των περιοχών θα γίνει 
στα πλαίσια της πολεοδόμησης. 

Προτεινόμενοι όροι δόμησης για την πολεοδόμηση: 
αρτιότητα 500 τ.μ., Σ.Δ.: 0,4 και τα κτίρια ισόγεια με 
μέγιστο ύψος: 5 μ.. 

Β.3.2 Ζώνη ανάπτυξης κτηνοτροφικών δραστηριοτήτων 
αιγοπροβάτων και βοοειδών. 

Η ζώνη χωροθετείται στο βόρειο τμήμα των Τ.Δ. Λιγο- 
ψάς, Βατατάδων και Βλαχάτανου. 

Επιτρεπόμενες χρήσεις: κτηνοτροφικές εγκαταστάσεις 
αιγοπροβάτων και βοοειδών δυναμικότητας μεγαλύτερης 
των δύο (2) ισοδυνάμων ζώων έκαστη. 

Στη συγκεκριμένη ζώνη ισχύουν οι διατάξεις του άρθρου 
2 του π.δ. της 24/31.5.1985 (ΦΕΚ 270/Δ) όπως εκάστοτε 
ισχύει, μέχρι να πολεοδομηθεί και οριστεί φορέας βάσει 
του άρθρου 10 του ν. 2742/1999 (ΦΕΚ 207/Α), στον οποίο 
υποχρεωτικά θα συμμετέχει και ο Δήμος Εκάλης. 

Προτείνεται η σύνταξη ειδικής μελέτης για τη βοσκο- 
ϊκάνοτητα της περιοχής και τη φέρουσα ικανότητα σε 
σταβλισμένες και ημι-σταβλισμένες κτηνοτροφικές μονά¬ 
δες στη συγκεκριμένη ζώνη, καθώς και η σύνταξη μελέτης 
για την επεξεργασία των κτηνοτροφικών αποβλήτων. 

Β.3.3 Ζώνη μετεγκατάστασης πτηνοτροφικών μονάδων. 

Η ζώνη χωροθετείται στο βόρειο τμήμα των Τ.Δ. Γα- 
βρισιών και Πετσαλίου. 

Επιτρέπεται η μετεγκατάσταση πτηνοτροφικών μονά¬ 
δων που ήδη λειτουργούν στο Δήμο και οι οποίες βρί¬ 
σκονται εντός των οικιστικών υποδοχέων ή σε απόσταση 
μικρότερη των 300 μ. από τα όρια αυτών. 

Στη συγκεκριμένη ζώνη ισχύουν οι διατάξεις του άρθρου 
2 του π.δ. της 24/31.5.1985 (ΦΕΚ 270/Δ) όπως εκάστοτε 
ισχύει, μέχρι να πολεοδομηθεί και οριστεί φορέας βάσει 
του άρθρου 10 του ν. 2742/1999 (ΦΕΚ 207/Α), στον οποίο 
υποχρεωτικά θα συμμετέχει και ο Δήμος Εκάλης. 

Β.4 Περιοχές ελέγχου και περιορισμού της δόμησης 
(ΠΕΠΔ): 

Περιλαμβάνει την υπόλοιπη περιοχή του Δήμου που δεν 
περιλαμβάνεται στις παραπάνω ζώνες και στις λοιπές 
περιοχές που προτείνονται παρακάτω. 

Επιτρεπόμενες χρήσεις: 

• κατοικία 

• ξενοδοχεία - ξενώνες - αγροτουριστικές μονάδες σε 
πρότυπα αγροκτήματα, μέχρι 40 κλίνες 

• εστιατόρια 

• κέντρα διασκέδασης και αναψυχής 

• αναψυκτήρια 


• θρησκευτικοί χώροι 

• αθλητικές εγκαταστάσεις 

• γήπεδα στάθμευσης 

• κοιμητήρια σε απόσταση άνω των 250 μ. από τα όρια 
των οικιστικών υποδοχέων 

• ισόγειες γεωργικές αποθήκες ύψους μέχρι 4,5 μ. και 
μέγιστης συνολικής επιφάνειας μέχρι 100 τ.μ. 

• θερμοκήπια 

• αντλητικές εγκαταστάσεις 

• κτηνοτροφικές μονάδες έως δύο (2) ισοδύναμα ζώα 
στις περιοχές εντός των Τ.Δ. Γαβρισιών - Λιγοψάς - Βα¬ 
τατάδων - Βλαχατάνου 

• πρατήρια καυσίμων 

• βιοτεχνίες χαμηλής όχλησης επεξεργασίας προϊό¬ 
ντων πρωτογενούς τομέα 

• επαγγελματικά εργαστήρια χαμηλής όχλησης 

Β.5 Λοιπές περιοχές 

Β.5.1 Αθλητικές εγκαταστάσεις Πετσαλίου. 

Η ζώνη χωροθετείται βόρεια του οικισμού Πετσαλίου. 

Επιτρεπόμενες χρήσεις: αθλητικές εγκαταστάσεις. 

Β.5.2 Ζώνη κατά μήκος των γραμμών μεταφοράς ηλε¬ 
κτρικής ενέργειας υψηλής τάσης. 

Πρόκειται για ζώνη πλάτους 50 μ. εκατέρωθεν των γραμ¬ 
μών μεταφοράς ηλεκτρικής ενέργειας υψηλής τάσης. 

Επιτρεπόμενες χρήσεις: γεωργικές αποθήκες και αντλη¬ 
τικές εγκαταστάσεις. 

Β.5.3 Περιοχή εγκατάστασης επεξεργασίας λυμάτων. 

Πρόκειται για περιοχή στην οποία προτείνεται η κατα¬ 
σκευή εγκατάστασης επεξεργασίας των αστικών λυμά¬ 
των των οικισμών Πετσαλίου, Ασφάκας, Μεταμόρφωσης 
και της ΠΕΡΠΟ. Η θέση στον χάρτη Π.2 είναι ενδεικτική 
και θα πραγματοποιηθεί με τον όρο ότι καλύπτονται όλες 
οι προϋποθέσεις που τίθενται από την κείμενη νομοθε¬ 
σία. Εφόσον δεν πραγματοποιηθεί η εγκατάσταση, για 
τη συγκεκριμένη περιοχή οι επιτρεπόμενες χρήσεις και 
κανονιστικές ρυθμίσεις είναι αυτές που προβλέπονται 
για τη ζώνη Β.2.2 (Γεωργική γη). 

Συνοπτικά το σχέδιο χωρικής οργάνωσης του Δήμου και η 
οργάνωση των χρήσεων γης παρουσιάζονται στον Πίνακα 11. 

Γ. ΓΕΝΙΚΗ ΠΟΛΕΟΔΟΜΙΚΗ ΟΡΓΑΝΩΣΗ ΚΑΙ ΡΥΘΜΙΣΗ 
ΤΩΝ ΟΙΚΙΣΤΙΚΩΝ ΥΠΟΔΟΧΕΩΝ 

Παρουσιάζεται στους χάρτες Π.3.1 έως Π.3.7 κλίμακας 
1:5.000. 

Γ.1 Προτείνεται η πολεοδόμηση όλων των υφιστάμενων 
οικισμών με προτεραιότητα στους οικισμούς Μεταμόρ¬ 
φωσης, Ασφάκας και Πετσαλίου μαζί με τις προτεινόμε- 
νες επεκτάσεις των δύο τελευταίων. 

Γ.2 Καθορίζονται χρήσεις, μέσος Σ.Δ. που δίνεται σαν κα¬ 
τεύθυνση για την πολεοδόμηση, πυκνότητα και χωρητικό¬ 
τητα στους υφιστάμενους οικισμούς και τις προτεινόμενες 
επεκτάσεις, όπως παρουσιάζονται στους Πίνακες 1 και 2. 

Γ.3 Δεν θίγονται οι ισχύοντες συντελεστές δόμησης 
μέχρι την έγκριση ή την αναθεώρηση της πολεοδομι- 
κής μελέτης, οπότε θα οριστούν συντελεστές δόμησης 
με βάση την ισχύουσα νομοθεσία και το μέσο Σ.Δ. που 
φαίνεται στους πίνακες. 

Γ.4 Η οριστικοποίηση των ορίων των νέων οικιστικών 
υποδοχέων (επεκτάσεις οικισμών και ΠΕΡΠΟ) θα γίνει στα 
πλαίσια της πολεοδόμησης και είναι δυνατή η μεταβολή 
τους στο βαθμό που είναι απαραίτητο για τις ανάγκες της 
πολεοδομικής μελέτης (δημιουργία άρτιων οικοπέδων, πε¬ 
ριφερειακών δρόμων κλ.π.), σε ποσοστό που δε μπορεί να 
υπερβαίνει το 5% της πολεοδομούμενης έκτασης. 

Γ.5 Μέχρι την πολεοδόμηση των νέων οικιστικών υπο¬ 
δοχέων (επεκτάσεις οικισμών και ΠΕΡΠΟ) απαγορεύεται 

η κατάτμηση των ιδιοκτησιών και για την αρτιότητα και 
τους λοιπούς όρους και περιορισμούς δόμησης των επι¬ 
τρεπόμενων χρήσεων, εφαρμόζονται οι διατάξεις των π.δ. 
της 06/17.10.1978 (ΦΕΚ 538/Δ) και της 24/31.5.1985 (ΦΕΚ 
270/Δ) όπως εκάστοτε ισχύουν. 

Γ.6 Στα τμήματα της περιοχής που εν τελεί δε θα 
ενταχθούν για εφαρμογή του μηχανισμού της ΠΕΡΠΟ, 
οι επιτρεπόμενες χρήσεις είναι αυτές που προβλέπονται 
για τη ζώνη Β.4 (ΠΕΠΔ). 

Γ.7 Οι προτεινόμενοι όροι δόμησης παρατίθενται ως 
κατεύθυνση για την πολεοδόμηση. Είναι δυνατόν να δι¬ 
αφοροποιηθούν για μεγαλύτερη προστασία της περιο¬ 
χής. Επίσης ορίζεται ως κατεύθυνση ότι πρέπει να τεθεί 
μέγιστη επιφάνεια δόμησης - κάλυψης ανά κτίριο, ώστε 
να μην προκύπτουν ογκώδη κτίρια. 

Γ.8 Στις περιοχές γενικής κατοικίας ισχύει το άρθρο 
3 του π.δ. της 23.2/6.3.1987 (ΦΕΚ 166/Δ) με εξαίρεση τα 
επαγγελματικά εργαστήρια χαμηλής όχλησης και τα πρα¬ 
τήρια καυσίμων και στις περιοχές αμιγούς κατοικίας το 
άρθρο 2 του ανωτέρω διατάγματος. 

Γ.9 Οι ανάγκες σε κοινωνικό εξοπλισμό και ελεύθερους 
χώρους, παρουσιάζονται στους Πίνακες 3 έως 9. 

Γ.10 Λοιπές κατευθύνσεις για την πολεοδόμηση: 

• Οι κοινόχρηστοι χώροι θα οριστούν επακριβώς από την 
πολεοδομική μελέτη, με την κατεύθυνση να είναι διάσπαρτοι 
στον οικιστικό ιστό. Γενικά, οι κοινόχρηστοι χώροι πρασίνου 
ενδείκνυται να χωροθετούνται παράλληλα με ρέματα και 
περιοχές που ευνοούν τη δημιουργία δικτύων πεζοδρόμων 
περιπάτου και υπαίθριας αναψυχής, να γίνεται δε προσπά¬ 
θεια συνδυασμού τους με τα κέντρα γειτονιάς και τις προ- 
βλεπόμενες αθλητικές εγκαταστάσεις. 

• Οι κοινωφελείς λειτουργίες θα χωροθετηθούν επα¬ 
κριβώς με την πολεοδομική μελέτη εκάστου οικισμού. 

• Οι κοινόχρηστοι και κοινωφελείς χώροι στη ζώνη 
ΠΕΡΠΟ Α' κατοικίας θα πρέπει να ανέρχονται σε ποσο¬ 
στό 50% της συνολικής έκτασης. 

Δ. ΥΠΟΔΟΜΕΣ 

Δ.1 Οδικό δίκτυο 

Εκτός της ολοκλήρωσης του Δυτικού άξονα με τους 
ανάλογους κόμβους, ενδεικτικά προτείνονται οι παρα¬ 
κάτω παρεμβάσεις: 

• Προτείνεται η βελτίωση των γεωμετρικών και τεχνι¬ 
κών χαρακτηριστικών της επαρχιακής οδού που συνδέει 
το Πετσάλι με τους Γαβρισιούς, τη Λιγοψά, τους Βατατά- 
δες, τον Βλαχάτανο και συνεχίζει για το Καλπάκι. 

• Προτείνεται η βελτίωση και ασφαλτόστρωση δύο 
αξόνων που θα συνδέουν αφενός τη Λιγοψά με τη Ζίτσα 
και αφετέρου τον Βλαχάτανο (και γενικότερα το βόρειο 
τμήμα του Δήμου) με τους Νεγράδες και την Ιόνια Οδό. 

• Προτείνεται η δημιουργία επιπλέον υπογειοποιημένων 
διαβάσεων στον οικισμό Μεταμόρφωσης σε σχέση με την 
εθνική οδό Ιωαννίνων - Κόνιτσας. 

• Προτείνεται η χωροθέτηση κόμβου στην Ασφάκα για 
την ασφαλέστερη σύνδεση του οικισμού με την εθνική 
οδό Ιωαννίνων - Κόνιτσας. 

• Προτείνεται η εκπόνηση ειδικής χωροταξικής μελέτης 
στην ευρύτερη περιοχή του κόμβου εξόδου της Ιονίας 
Οδού προς τα Ζαγοροχώρια. 

Δ.2Ύδρευση 

Προτείνονται παρεμβάσεις βελτίωσης, αντικατάστα¬ 
σης ή επέκτασης των δικτύων ύδρευσης σε όλους τους 
οικισμούς του Δήμου. 

Δ.3 Αποχέτευση 

Προτείνεται η κατασκευή δικτύου αποχέτευσης και εγκα¬ 
τάστασης επεξεργασίας των αστικών λυμάτων των οικισμών 
Πετσαλίου, Ασφάκας, Μεταμόρφωσης και της ΠΕΡΠΟ. 


Δ.4 Διαχείριση απορριμμάτων 
Το σύνολο του Δήμου προβλέπεται να εξυπηρετείται 
στο μέλλον από το νέο νομαρχιακό ΧΥΤΑ. Παράλληλα 
προβλέπεται κλείσιμο όλων των υφιστάμενων ΧΑΔΑ και 
αποκατάσταση του περιβάλλοντος αμέσως μετά την 
έναρξη της λειτουργίας του νέου ΧΥΤΑ. 

Δ.5 Ενέργεια 

Προτείνεται η διερεύνηση με ειδική προμελέτη της τεχνι¬ 
κής εφικτότητας και του επενδυτικού ενδιαφέροντος για την 
εγκατάσταση πάρκου αιολικής ενέργειας με την επιχειρημα¬ 
τική συμμετοχή του Δήμου. Επίσης, προτείνεται το σύνολο 
του δικτύου μεταφοράς ενέργειας στους οικισμούς Ασφά¬ 
κας, Μεταμόρφωσης και Πετσαλίου να υπογειοποιηθεί. 

Ε. ΠΡΟΓΡΑΜΜΑ ΕΝΕΡΓΟΠΟΙΗΣΗΣ ΣΧΟΟΑΠ 
Ε.1 Φορέας εφαρμογής του ΣΧΟΟΑΠ 
Δεν είναι αναγκαία η σύσταση φορέα εφαρμογής του 
ΣΧΟΟΑΠ Δήμου Εκάλης, δεδομένου ότι είναι υπό ίδρυση 
ο Οργανισμός Ρυθμιστικού Σχεδίου Ιωαννίνων. 

Ε.2 Προτεινόμενα έργα και μελέτες - Χρονοδιάγραμμα 
Προτείνονται ενδεικτικά έργα και μελέτες όπως φαί¬ 
νονται στον Πίνακα 10. 

ΣΤ. ΓΕΝΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ 
ΣΤ.1 Σε όλες τις εκτός οικισμών ζώνες, ως προς την αρτι¬ 
ότητα, τους όρους και περιορισμούς της δόμησης, εφαρμό¬ 
ζονται οι διατάξεις των π.δ. της 06/17.10.1978 (ΦΕΚ 538/Δ) και 
της 24/31.5.1985 (ΦΕΚ 270/Δ) όπως εκάστοτε ισχύουν, εκτός 
εάν άλλως ορίζεται στις επιμέρους ζώνες του ΣΧΟΟΑΠ. 

ΣΤ.2 Για την περιοχή του Δήμου που εμπίπτει εντός 
του Εθνικού Πάρκου Β. Πίνδου (Περιφερειακή ζώνη Π1 και 
όρια Εθνικού Πάρκου), ισχύουν οι διατάξεις της υπ’ αριθμ. 
23069/2005 (ΦΕΚ 639/Δ) κοινής υπουργικής απόφασης, εφό¬ 
σον είναι αυστηρότερες των ρυθμίσεων της παρούσας. 

ΣΤ.3 Για την περιοχή του Δήμου που εμπίπτει στο Δι¬ 
άταγμα Ζαγορίου, ισχύουν οι αντίστοιχες διατάξεις (Π.Δ. 
της 26.9.1979 - ΦΕΚ 615/Δ, όπως τροποποιήθηκε με το π.δ. 
της 15.6.1995 - ΦΕΚ 423/Δ), όπως εκάστοτε ισχύουν. 

ΣΤ.4 Σε όλες τις ζώνες του ΣΧΟΟΑΠ ο καθορισμός των 
αρχαιολογικών χώρων και των ζωνών προστασίας τους, κα¬ 
θώς και οι απαιτούμενες εγκρίσεις ρυθμίζονται από το ν. 
3028/2002 (ΦΕΚ 153/Α) όπως εκάστοτε ισχύει. Οι ρυθμίσεις 
που γίνονται με το ΣΧΟΟΑΠ στις περιοχές αυτές ισχύουν 
εφόσον δεν έρχονται σε αντίθεση με ρυθμίσεις του ΥΠΠΟ. 

Εφόσον καθορισθεί αρμοδίως περιοχή προστασίας 
πέριξ των ανωτέρω, αυτή θεωρείται «ΠΕΠ» κατά την έν¬ 
νοια του ν. 2508/1997 και εντός αυτής για οποιαδήποτε 
επιτρεπόμενη κατασκευαστική δραστηριότητα, απαιτεί¬ 
ται η έγκριση της αρμόδιας Εφορείας Αρχαιοτήτων, με 
την οποία είναι δυνατόν να επιβάλλονται περαιτέρω όροι 
και περιορισμοί κατά περίπτωση. 

ΣΤ.5 Σε όλες τις ζώνες του ΣΧΟΟΑΠ εκτός της ζώνης Β.2.1 
(Ζώνη προστασίας αναδασωτέων εκτάσεων), στις δασικού 
χαρακτήρα εκτάσεις (δάση, αναδασωτέες εκτάσεις κ.λ.π.) 
για τη δόμηση και τις επιτρεπόμενες επεμβάσεις ως προς τη 
χρήση ισχύει η νομοθεσία περί δασών, αλλά και οι χρήσεις 
της αντίστοιχης ζώνης του ΣΧΟΟΑΠ. Στις προτεινόμενες 
για πολεοδόμηση περιοχές θα γίνει πράξη χαρακτηρισμού 
κατά τη διαδικασία πολεοδόμησης. 

ΣΤ.6 Επιβάλλεται η οριοθέτηση των ρεμάτων της πε¬ 
ριοχής. Μέχρι την οριοθέτηση, για τη δόμηση ισχύει 
το άρθρο 6 του κτιριοδομικού κανονισμού (υπ’ αριθμ. 
3046/304/1989 - ΦΕΚ 59/Δ υπουργική απόφαση ), όπως 
εκάστοτε ισχύει. 

ΣΤ.7 Στις προς πολεοδόμηση περιοχές, η αποσαφήνιση 
της γεωλογικής καταλληλότητας θα γίνει στα πλαίσια 
της μελέτης γεωλογικής καταλληλότητας, που θα συντα¬ 
χθεί για την υποστήριξη της μελέτης πολεοδόμησης. 

ΣΤ.8 Κατά την πολεοδόμηση σε περιοχές κατά μήκος 
εθνικών, επαρχιακών οδών είναι υποχρεωτικό η οικοδομι¬ 
κή γραμμή να τίθεται τουλάχιστον στις αποστάσεις που 
ορίζονται με τις διατάξεις για την ασφάλεια της υπερα¬ 
στικής συγκοινωνίας (σύμφωνα με τις παραγράφους 1 
και 2 του άρθρου 2 του π.δ. της 24.6/15.7.1998, ΦΕΚ 169/Α, 
όπως εκάστοτε ισχύει). Για τις εθνικές οδούς, πρέπει 
υποχρεωτικά να προβλέπεται παράπλευρος δρόμος. 

ΣΤ.9 Στην περίπτωση που ένα γήπεδο εμπίπτει σε δύο ή 
περισσότερες ζώνες με διαφορετικές ρυθμίσεις και χρή¬ 
σεις η δόμηση διέπεται από τους ακόλουθους όρους: 

• Οι χρήσεις των κτιρίων θα πρέπει να επιτρέπονται 
στη θέση που κατασκευάζονται. 

• Ο Σ.Δ. θα είναι ο ισχύων στη ζώνη όπου κατασκευά¬ 
ζεται το κτίριο, λαμβάνοντας υπόψη όλη την επιφάνεια 
του γηπέδου. 

ΣΓ.10 Τα έργα οδοποιίας, οι πεζόδρομοι, οι ποδηλατοδρό¬ 
μοι, οι εγκαταστάσεις και τα δίκτυα διανομής ενέργειας, 
τηλεπικοινωνιών, ύδατος, οι εγκαταστάσεις και τα δίκτυα 
συλλογής - μεταφοράς - επεξεργασίας λυμάτων και στερε¬ 
ών αποβλήτων, έργα σιδηροδρόμων, ελικοδρόμια, ραντάρ, 
αναμεταδότες τηλεφωνίας - τηλεόρασης - ραδιοφώνου, 
καθώς και άλλες συναφείς δραστηριότητες, εφόσον δεν 
απαγορεύονται από άλλες διατάξεις, δύνανται να χωροθε- 
τούνται σε όλες τις ζώνες, αφού τηρηθούν οι απαιτούμενες 
διαδικασίες περιβαλλοντικής αδειοδότησης. 

ΣΤ.11 Σε όλες τις περιοχές εφόσον δεν απαγορεύο¬ 
νται από άλλες διατάξεις, επιτρέπονται εγκαταστάσεις 
έρευνας και παραγωγής ηλεκτρικής ενέργειας από ΑΠΕ 
(ερευνητικά κέντρα, ινστιτούτα, εγκαταστάσεις ηλεκτρο¬ 
παραγωγής από αιολική ενέργεια ή φωτοβολταϊκά συ¬ 
στήματα, ενέργειας από βιοκαύσιμα και λοιπές ανάλογες 
εγκαταστάσεις), μετεωρολογικών, γεωδυναμικών και συ¬ 
ναφών σταθμών και εγκαταστάσεων λήψης δεδομένων. 

ΣΤ.12 Δεν επιτρέπεται η εγκατάσταση λυομένων οικί- 
σκων παρά μόνο προσωρινά για εργοτάξια ή για λόγους 
έκτακτης ανάγκης. 

ΣΤ.13 Πάνω από το μέγιστο επιτρεπόμενο ύψος των κτιρί¬ 
ων στις εκτός οικισμών περιοχές επιβάλλεται η κατασκευή 
στέγης, σύμφωνα με τις κείμενες διατάξεις. Είναι δυνατή η 
εξαίρεση με αιτιολογημένη απόφαση της ΕΠΑΕ. 

ΣΤ.14 Επιτρέπεται η επισκευή και η αποκατάσταση πα¬ 
λαιών κτισμάτων αντιπροσωπευτικών της παραδοσιακής 
αρχιτεκτονικής, με έγκριση της ΕΠΑΕ ως προς τη μορ¬ 
φή, έστω και αν οι αιτούμενες να εκτελεστούν εργασίες 
αντίκειται στις ρυθμίσεις της παρούσας. 

ΣΤ.15 Σε όλες τις ζώνες επιτρέπεται η αποκατάσταση 
- επανάχρηση μη λειτουργούντων λατομείων σύμφωνα με 
τις χρήσεις που ορίζονται από την παρούσα και επιπλέον 
για αθλητικούς - πολιτιστικούς σκοπούς, τηρούμενων 
λοιπών ισχυουσών διατάξεων. 

ΣΤ.16 Περιοχές με ίδιο νομικό καθεστώς (όπως εγκατα¬ 
στάσεις που εξυπηρετούν την εθνική άμυνα κ.λ.π.) εξαι¬ 
ρούνται των ρυθμίσεων της παρούσας. Οι χρήσεις και η 
δόμησή τους επιτρέπονται σύμφωνα με το ίδιο νομικό 
καθεστώς τους ή τις ειδικές για κάθε χώρο διατάξεις 
της νομοθεσίας, όπως εκάστοτε ισχύουν. 

ΣΤ.17 Οι περιοχές που έχουν εγκεκριμένα ρυμοτομι¬ 
κά σχέδια (τοπικά ρυμοτομικά κ.λ.π.), ακόμα και αν δεν 
απεικονίζονται λόγω κλίμακας στα πλαίσια του ΣΧΟΟΑΠ, 
εξαιρούνται των ρυθμίσεων της παρούσας και διατηρούν 
τις θεσμοθετημένες χρήσεις και τους όρους και περιο¬ 
ρισμούς δόμησής τους. 


ΣΓ.18 Εφόσον ολοκληρωθεί η διαδικασία τροποποίησης των 
διοικητικών ορίων μεταξύ Δήμου Εκάλης και Δήμου Κεντρικού 
Ζαγορίου, πρέπει να τροποποιηθεί το ΣΧΟΟΑΠ. 

ΣΤ.19 Εντός της περιοχής του ΣΧΟΟΑΠ εφαρμόζονται οι 
προϊσχύουσες διατάξεις στις περιπτώσεις που αναφέρο- 
νται στην παράγραφο 1 του άρθρου 26 του ν. 2831/2000 
(ΦΕΚ 140/Α), όπως εκάστοτε ισχύει. Οι οικοδομικές άδειες 
εκδίδονται ή αναθεωρούνται σύμφωνα με τα οριζόμενα 
στο άρθρο αυτό. 

Επίσης, δεν ισχύουν οι απαγορεύσεις της παρούσας 
για έργα και δραστηριότητες (με εξαίρεση τις εγκατα¬ 
στάσεις της παραγράφου ΣΤ.21) που κατά την ημέρα 
δημοσίευσης αυτής: 

• υφίστανται και λειτουργούν νόμιμα ή αποκτήσουν στη 
συνέχεια τυχόν προβλεπόμενες παρατάσεις 

• έχουν άδεια εγκατάστασης ή λειτουργίας 

• έχουν οικοδομική άδεια 

• έχουν περιβαλλοντική αδειοδότηση 

• έχουν υπαχθεί σε προγράμματα που χρηματοδοτού¬ 
νται άμεσα ή έμμεσα από το Ελληνικό Δημόσιο ή την 
Ευρωπαϊκή Ένωση. 

ΣΤ.20 Νομίμως υφιστάμενα κτίρια και εγκαταστάσεις 
δραστηριοτήτων (με εξαίρεση τις εγκαταστάσεις της 
παραγράφου ΣΤ.21) κατά την ημέρα δημοσίευσης της 
παρούσας και των οποίων η χρήση δεν επιτρέπεται 
από τις διατάξεις της παρούσας, δύνανται στο γήπε¬ 
δο επί του οποίου έχουν ανεγερθεί να επισκευάζονται 
για λόγους υγιεινής και χρήσεως (της υφιστάμενης), να 
αδειοδοτούνται περιβαλλοντικά και να εκσυγχρονίζο¬ 
νται, εφόσον δεν ορίζεται διαφορετικά από τις ειδικές 
διατάξεις της παρούσας. Ειδικά οι δραστηριότητες που 
υπάγονται στις διατάξεις του ν. 3325/2005 (ΦΕΚ 68/Α), 
δύνανται να επεκτείνονται μέσα στο χώρο ή στο γή¬ 
πεδο που λειτουργούσαν πριν από τη δημοσίευση της 
παρούσας. 

ΣΤ.21 Η μετεγκατάσταση των υπαρχουσών κτηνοτροφι- 
κών και πτηνοτροφικών μονάδων που βρίσκονται εντός 
των οικιστικών υποδοχέων ή σε απόσταση μικρότερη 
των 300 μ. από τα όρια αυτών, είναι υποχρεωτική εντός 
των επιτρεπόμενων ζωνών μέσα σε χρονικό διάστημα 
πέντε (5) ετών από τη δημοσίευση της παρούσας. Στη 
διάρκεια αυτής της περιόδου επιτρέπεται ο εκσυγχρο¬ 
νισμός ή και επέκταση των εγκαταστάσεων σύμφωνα 
με τα αναφερόμενα στην παράγραφο 6 του άρθρου 26 
του ν. 2831/2000 (ΦΕΚ 140/Α), εφόσον τηρούνται κατά τα 
λοιπά οι ισχύουσες διατάξεις. 

ΣΤ.22 Εξαιρούνται των ρυθμίσεων της παρούσας έργα 
εθνικής σημασίας μετά από έγκριση του Υπουργικού Συμ¬ 
βουλίου ή νόμο, καθώς και επεμβάσεις λόγω έκτακτης 
ανάγκης (σεισμών, κατολισθήσεων, πλημμυρών, θεομη¬ 
νιών κ.λ.π.). 

ΣΤ .23 Γ ια την εξαίρεση από την κατεδάφιση πτηνοκτη- 
νοτροφικών μονάδων που υπάγονται στις διατάξεις του 
ν. 3399/2005 (ΦΕΚ 255/Α) και της υπ’ αριθμ. 244203/2006 
(ΦΕΚ 75/Β) κοινής υπουργικής απόφασης όπως ισχύουν 
σήμερα, εφαρμόζονται οι διατάξεις που ίσχυαν πριν 
την ημερομηνία έναρξης ισχύος της παρούσας, εφόσον 
κατατεθούν τα δικαιολογητικά που αναφέρονται στην 
υπ’ αριθμ. 348849/2007 (ΦΕΚ 1/Β/2008) κοινή υπουργική 
απόφαση μέχρι την 31.12.2009. 

Ζ. ΔΙΑΓΡΑΜΜΑΤΑ (ΧΑΡΤΕΣ) - ΠΙΝΑΚΕΣ 

Όπως στο Παράρτημα που αποτελεί αναπόσπαστο 
μέρος της απόφασης αυτής. 

ΠΑΡΑΡΤΗΜΑ 

Πίνακας 1: Οικιστικοί υποδοχείς. 


Περιοχή 

Μέσος 

Σ.Δ.(*) 

Πυκνότητα 
(ατ/ Ηα) 

Χρήσεις 

Όροι δόμησης 

Μεταμόρφωση 

Συνεκτικό 
τμήμα οικισμού 

0,8 

100 

Γ ενική κατοικία (**) 


Υπόλοιπο 
τμήμα οικισμού 

0,6 

75 

Γ ενική κατοικία (**) 


Ασφάκα 

Υφιστάμενος 

οικισμός 

0,8 

100 

Γ ενική κατοικία (**) 


Επέκταση 

0,4 

50 

Αμιγής κατοικία 

Ελάχιστο πρόσωπο: 20 μ.. 
Ελάχιστο εμβαδόν: 500 τ.μ.. 
Μέγιστο ποσοστό κάλυψης: 30% 
Μέγιστος αριθμός ορόφων: 2 
Μέγιστο ύψος κτιρίου: 7,5 μ. 

Πετσάλι 

Υφιστάμενος 

οικισμός 

0,8 

100 

Γ ενική κατοικία (**) 


Επέκταση 

0,4 

50 

Αμιγής κατοικία 

Ελάχιστο πρόσωπο: 20 μ. 
Ελάχιστο εμβαδόν: 500 τ.μ.. 
Μέγιστο ποσοστό κάλυψης: 30% 
Μέγιστος αριθμός ορόφων: 2 
Μέγιστο ύψος κτιρίου: 7,5 μ. 

Γ αβρισιοί 

0,8 

100 

Γ ενική κατοικία (**) 


Λιγοψά 

Υφιστάμενος 

οικισμός 

0,8 

100 

Γ ενική κατοικία (**) 


Επέκταση 

0,4 

50 

Αμιγής κατοικία 

Ελάχιστο πρόσωπο: 20 μ. 
Ελάχιστο εμβαδόν: 500 τ.μ.. 
Μέγιστο ποσοστό κάλυψης: 30% 
Μέγιστος αριθμός ορόφων: 2 
Μέγιστο ύψος κτιρίου: 7,5 μ. 

Βατατάδες 

0,8 

100 

Γ ενική κατοικία (**) 


Βλαχάτανο 

Υφιστάμενος 

οικισμός 

0,8 

100 

Γ ενική κατοικία (**) 


Επέκταση 

0,4 

50 

Αμιγής κατοικία 

Ελάχιστο πρόσωπο: 20 μ. 
Ελάχιστο εμβαδόν: 500 τ.μ.. 
Μέγιστο ποσοστό κάλυψης: 30% 
Μέγιστος αριθμός ορόφων: 2 
Μέγιστο ύψος κτιρίου: 7,5 μ. 

ΠΕΡΠΟ Α' κατοικίας 

0,4 


Αμιγής κατοικία 

Αρτιότητα: 500 τ.μ.. 

Μέγιστο ποσοστό κάλυψης: 30% 


(*): Ο μέσος Σ.Δ. που δίνεται σαν κατεύθυνση για την 
πολεοδόμηση. 

(**): Ισχύει το άρθρο 3 του π.δ. της 23.2/6.3.1987 (ΦΕΚ 
166/Δ) με εξαίρεση τα επαγγελματικά εργαστήρια χα¬ 
μηλής όχλησης και τα πρατήρια καυσίμων. 
























Πίνακας 2: Υπολογισμός πληθυσμού χωρητικότητας οικισμών. 

Πίνακας 3: Κατανομή κοινωνικού εξοπλισμού - ελεύθερων χώρων και πρασίνου (Προγραμματισμός - νέες ανάγκες - πρόταση - χρονικός ορίζοντας 2021) στον οικισμό 
Μεταμόρφωσης. 

Πίνακας 4: Κατανομή κοινωνικού εξοπλισμού - ελεύθερων χώρων και πρασίνου (Προγραμματισμός - νέες ανάγκες - πρόταση - χρονικός ορίζοντας 2021) 
στον οικισμό Ασφάκας. 

Πίνακας 5: Κατανομή κοινωνικού εξοπλισμού - ελεύθερων χώρων και πρασίνου (Προγραμματισμός - νέες ανάγκες - πρόταση - χρονικός ορίζοντας 2021) στον 
οικισμό Πετσαλίου. 

Πίνακας 6: Κατανομή κοινωνικού εξοπλισμού - ελεύθερων χώρων και πρασίνου (Προγραμματισμός - νέες ανάγκες - πρόταση - χρονικός ορίζοντας 2021) στον 
οικισμό Γαβρισιών.(*) 

πόμενων εκτάσεων για κοινωνική υποδομή. 

κισμό Λιγοψάς.(*) 

πόμενων εκτάσεων για κοινωνική υποδομή. 











































Πίνακας 9: Κατανομή κοινωνικού εξοπλισμού - ελεύθερων χώρων και πρασίνου (Προγραμματισμός - νέες ανάγκες - πρόταση - χρονικός ορίζοντας 2021) στον οι¬ 
κισμό Βλαχατάνου.(*) 

Πίνακας 10: Ενδεικτικά έργα και μελέτες. 


Α/Α 

ΜΕΛΕΤΕΣ / ΕΡΓΑ 

1ος 

Χρόνος 

2ος 

Χρόνος 

3ος 

Χρόνος 

4ος 

Χρόνος 

5ος 

Χρόνος 

Μετά 

5ετία 

• ΜΕΛΕΤΕΣ 

1 

Πολεοδομική μελέτη και πράξη εφαρμογής 
υφισταμένου οικισμού και προτεινόμενης 
επέκτασης οικισμού Ασφάκας. 

V 

V 

V 

V 



2 

Πολεοδομική μελέτη και πράξη εφαρμογής 
υφισταμένου οικισμού και προτεινόμενης 
επέκτασης οικισμού Πετσαλίου. 

V 

V 

V 

V 



3 

Πολεοδομική μελέτη και πράξη εφαρμογής 
υφισταμένου οικισμού Μεταμόρφωσης. 

V 

V 

V 

V 



4 

Πολεοδομική μελέτη και πράξη εφαρμο¬ 
γής προτεινόμενης επέκτασης οικισμού Λι- 
γοψάς. 

V 

V 

V 

V 



5 

Πολεοδομική μελέτη και πράξη εφαρμογής 
προτεινόμενης επέκτασης οικισμού Βλαχα- 
τάνου. 

V 

V 

V 

V 



6 

Μελέτη για παραχώρηση προς χρήση των 
ζωνών οικόσιτών κτηνοτροφικών μονάδων 
στο σύνολο των οικισμών του Δήμου. 

V 






7 

Μελέτη σκοπιμότητας αναδιάρθρωσης καλ¬ 
λιεργειών στη γη υψηλής παραγωγικότη¬ 
τας (βιολογικές καλλιέργειες). 

V 

V 





8 

Μελέτη βελτίωσης - επέκτασης δικτύου 
άρδευση 



V 

V 



9 

Μελέτη Εγκατάστασης Επεξεργασίας Λυ¬ 
μάτων 

V 






10 

Μελέτη δικτύου μεταφοράς ακαθάρτων 



V 

V 



11 

Μελέτη βοσκο-ικανότητας, διερεύνησης 
της φέρουσας ικανότητας κτηνοτροφικών 
μονάδων και αναγκαίων έργων υποδομής 
για προστασία της φύσης στη Ζώνη ανά¬ 
πτυξης κτηνοτροφικών δραστηριοτήτων. 

V 






12 

Μελέτη υπόγειων διαβάσεων στην εθνική 
οδό Ιωαννίνων - Κόνιτσας (σύνδεση του οι¬ 
κισμού Μεταμόρφωσης με τον υπόλοιπο 
χώρο του Δήμου). 



V 

V 



13 

Ειδική χωροταξική μελέτη στον προβλεπό- 
μενο κόμβο εξόδου Ιόνιας Οδού προς Ζα- 
γόρι. 



V 




14 

Ειδική γεωλογική μελέτη για την μετακίνη¬ 
ση των κοιμητηρίων 

V 






15 

Μελέτες βελτίωσης και αντικατάστασης 
του δικτύου ύδρευσης για κάθε οικισμό. 

V 






16 

Μελέτες αποχετευτικού δικτύου ακα¬ 
θάρτων και δικτύου όμβριων υδάτων για 
τους οικισμούς Ασφάκας, Πετσαλίου και 
Μεταμόρφωσης. 




V 

V 


17 

Μελέτες διευθέτησης ρεμάτων όπου αυτό 
κρίνεται απαραίτητο. 

V 






18 

Μελέτη ανισόπεδου κόμβου σύνδεσης οικι¬ 
σμού Ασφάκας και Μεταμόρφωσης με εθνι¬ 
κή οδό. 

V 






19 

Μελέτη σκοπιμότητας και χωροθέτησης 
Πάρκου Αιολικής Ενέργειας. 



V 

V 

Α/Α 

ΜΕΛΕΤΕΣ / ΕΡΓΑ 

1ος 

Χρόνος 

2ος 

Χρόνος 

3ος 

Χρόνος 

4ος 

Χρόνος 

5ος 

Χρόνος 

Μετά 

5ετία 

• ΕΡΓΑ 

1 

Διάνοιξη δρόμων στους νέους οικιστικούς 
υποδοχείς και επεκτάσεις. 




V 

V 


2 

Βελτίωση υπάρχουσας επαρχιακής οδού. 






V 

3 

Ασφαλτόστρωση σύνδεσης Λιγοψάς - Ζί- 
τσας. 

V 

V 





4 

Σύνδεση Βλαχατάνου - Νεγράδες. 






V 

5 

Κατασκευή υπόγειων διαβάσεων 
Μεταμόρφωσης. 




V 

V 


6 

Απαραίτητα έργα για τη λειτουργία των 
ζωνών οικόσιτης κτηνοτροφίας (δρόμοι, 
ηλεκτρική ενέργεια, ύδρευση). 


V 

V 




7 

Απαραίτητα έργα για την λειτουργία των 
ζωνών κτηνοτροφικών δραστηριοτήτων. 


V 

V 




8 

Μελέτη - Κατασκευή δικτύου ύδρευσης 
νέων οικιστικών υποδοχέων και επεκτάσε¬ 
ων. 




V 

V 


9 

Κατασκευή δικτύου αποχέτευσης νέων οικι¬ 
στικών υποδοχέων και επεκτάσεων. 




V 

V 


10 

Αντικατάσταση εσωτερικού δικτύου ύδρευ¬ 
σης στους υπάρχοντες οικισμούς. 


V 

V 




11 

Επέκταση δικτύου ύδρευσης στους νέους 
οικιστικούς υποδοχείς (επεκτάσεις). 




V 

V 


12 

Κατασκευή δικτύου αποχέτευσης ακαθάρ¬ 
των στους οικισμούς Ασφάκας, Πετσαλίου 
και Μεταμόρφωσης. 





V 

V 

13 

Κατασκευή Εγκατάστασης Επεξεργασίας 
Λυμάτων. 




V 

V 

V 

14 

Βελτίωση - επέκταση αρδευτικού δικτύου. 


V 

V 




15 

Έργα αποκατάστασης στραγγιστικού δι¬ 
κτύου. 


V 

V 




16 

Κατασκευή ανισόπεδων κόμβων Ασφάκας 
και Μεταμόρφωσης με εθνική οδό. 



V 




17 

Κατασκευή εγκατάστασης επεξεργασίας 
λυμάτων Ζώνης κτηνοτροφικών δραστηρι¬ 
οτήτων. 


V 

V 

Πίνακας 11: Συνοπτική παρουσίαση χωρικής οργάνωσης του Δήμου Εκάλης. 


Ζώνη 

Κανονιστικές ρυθμίσεις 

1. Οικιστικές χρήσεις 

Β.1.1 

Υφιστάμενοι οικισμοί 

Μεταμόρφωση 

• Χρήση: γενική κατοικία με εξαίρεση τα επαγγελματικά εργαστήρια 
χαμηλής όχλησης και τα πρατήρια καυσίμων. 

• Μέσος συντελεστής δόμησης σαν κατεύθυνση για την πολεοδόμη¬ 
ση ορίζεται 0,8 για το συνεκτικό τμήμα και 0,6 για το υπόλοιπο τμή¬ 
μα του οικισμού. 

Ασφάκα, Πετσάλι, Γαβρισι- 
οί, Λιγοψά, Βατατάδες, Βλα- 
χάτανο 

• Χρήση: γενική κατοικία με εξαίρεση τα επαγγελματικά εργαστήρια 
χαμηλής όχλησης και τα πρατήρια καυσίμων. 

• Μέσος συντελεστής δόμησης σαν κατεύθυνση για την πολεοδόμη¬ 
ση ορίζεται 0,8. 

Β.1.2 

Επεκτάσεις των οικισμών Ασφάκας, 
Πετσαλίου, Λιγοψάς και Βλαχατάνου 

• Χρήση: αμιγής κατοικία. 

• Μέσος συντελεστής δόμησης ορίζεται 0,4, ελάχιστο εμβαδόν: 500 
τ.μ., ελάχιστο πρόσωπο: 20 μ., μέγιστο ποσοστό κάλυψης 30%, μέγι¬ 
στος αριθμός ορόφων: 2, μέγιστο επιτρεπόμενο ύψος κτιρίων 7,5 μ.. 

• Απαγορεύεται η κατάτμηση των ιδιοκτησιών μέχρι την πολεοδόμη¬ 
ση των περιοχών. 

Β.1.3 

ΠΕΡΠΟ Α' κατοικίας 

• Χρήση: αμιγής κατοικία. 

• Μέσος συντελεστής δόμησης ορίζεται 0,4, αρτιότητα: 500 τ.μ., μέ¬ 
γιστο ποσοστό κάλυψης: 30%. 

• Οι κοινόχρηστοι και κοινωφελείς χώροι θα πρέπει να ανέρχονται 
σε ποσοστό 50% της συνολικής έκτασης. 

• Απαγορεύεται η κατάτμηση των ιδιοκτησιών μέχρι την πολεοδόμη¬ 
ση των περιοχών. 

• Στα τμήματα της περιοχής που εν τέλει δε θα ενταχθούν για 
εφαρμογή του μηχανισμού της ΠΕΡΠΟ, οι επιτρεπόμενες χρήσεις εί¬ 
ναι αυτές που προβλέπονται για τη ζώνη Β.4 (ΠΕΠΔ). 

2. Περιοχές ειδικής προστασίας (ΠΕΠ) 

Β.2.1 

Ζώνες προστασίας αναδασωτέων 
εκτάσεων 

• Η αποτύπωση των εκτάσεων γίνεται κατά προσέγγιση και η τελική 
οριοθέτησή τους όταν χρειαστεί θα γίνει από τη δασική υπηρεσία. 

• Επιτρέπονται μόνο οι δραστηριότητες που προβλέπονται από τις 
διατάξεις της δασικής νομοθεσίας, μετά από σύμφωνη γνώμη της 
αρμόδιας δασικής υπηρεσίας. 

• Εφόσον γίνει άρση της αναδάσωσης μετά την αναδημιουργία της 
βλάστησης, η διαχείριση των εκτάσεων αυτών θα γίνεται σύμφωνα 
με τις διατάξεις της δασικής νομοθεσίας. 

Β.2.2 

Γεωργική γη 

• Επιτρεπόμενες χρήσεις: κατοικίες, θερμοκήπια, γεωργικές αποθή¬ 
κες και αντλητικές εγκαταστάσεις. 

• Το κατώτερο όριο κατάτμησης και αρτιότητας των γηπέδων ορίζε¬ 
ται σε 8 στρέμματα. Κατά παρέκκλιση θεωρούνται άρτια τα γήπεδα 
που προϋφίστανται της δημοσίευσης της παρούσας, εφόσον έχουν 
ελάχιστο εμβαδόν 4 στρέμματα. 

• Για τις κατοικίες ορίζεται μέγιστος επιτρεπόμενος αριθμός ορό¬ 
φων: 1 και μέγιστη συνολική επιφάνειας ορόφων: 120 τ.μ.. 

• Για τις γεωργικές αποθήκες ορίζεται μέγιστος επιτρεπόμενος 
αριθμός ορόφων: 1, με μέγιστο επιτρεπόμενο ύψος 4,50 μ. και μέγι¬ 
στη συνολική επιφάνεια εκατό 100 τ.μ.. 

3. Περιοχές οργανωμένης ανάπτυξης παραγωγικών δραστηριοτήτων 

Β.3.1 

Ζώνες εγκατάστασης κτηνοτροφίας 

• Επιτρεπόμενη χρήση: κτηνοτροφικές εγκαταστάσεις δυναμικότη¬ 
τας μέχρι δύο (2) ισοδύναμα ζώα έκαστη. 

• Ισχύουν οι διατάξεις του άρθρου 2 του π.δ. της 24/31.5.1985 (ΦΕΚ 
270/Δ) όπως εκάστοτε ισχύει, μέχρι να πολεοδομηθούν και οριστεί 
φορέας βάσει του άρθρου 10 του ν. 2742/1999 (ΦΕΚ 207/Α), στον 
οποίο υποχρεωτικά θα συμμετέχει και ο Δήμος Εκάλης. 

• Η οριστικοποίηση των ορίων των περιοχών θα γίνει στα πλαίσια 
της πολεοδόμησης. 

• Προτεινόμενοι όροι δόμησης για την πολεοδόμηση: αρτιότητα 500 
τ.μ., Σ.Δ.: 0,4 και τα κτίρια ισόγεια με μέγιστο ύψος: 5 μ.. 

Ζώνη 

Κανονιστικές ρυθμίσεις 

Β.3.2 

Ζώνη ανάπτυξης κτηνοτροφικών δρα¬ 
στηριοτήτων αιγοπροβάτων και βοο¬ 
ειδών 

• Επιτρεπόμενες χρήσεις: κτηνοτροφικές εγκαταστάσεις αιγοπροβά¬ 
των και βοοειδών δυναμικότητας μεγαλύτερης των δύο (2) ισοδυνά¬ 
μων ζώων έκαστη. 

• Ισχύουν οι διατάξεις του άρθρου 2 του π.δ. της 24/31.5.1985 (ΦΕΚ 
270/Δ) όπως εκάστοτε ισχύει, μέχρι να πολεοδομηθεί και οριστεί φο¬ 
ρέας βάσει του άρθρου 10 του ν. 2742/1999 (ΦΕΚ 207/Α), στον οποίο 
υποχρεωτικά θα συμμετέχει και ο Δήμος Εκάλης. 

Β.3.3 

Ζώνη μετεγκατάστασης πτηνοτροφι- 
κών μονάδων 

• Επιτρέπεται η μετεγκατάσταση πτηνοτροφικών μονάδων που ήδη 
λειτουργούν στο Δήμο και οι οποίες βρίσκονται εντός των οικιστι¬ 
κών υποδοχέων ή σε απόσταση μικρότερη των 300 μ. από τα όρια 
αυτών. 

• Ισχύουν οι διατάξεις του άρθρου 2 του π.δ. της 24/31.5.1985 (ΦΕΚ 
270/Δ) όπως εκάστοτε ισχύει, μέχρι να πολεοδομηθεί και οριστεί φο¬ 
ρέας βάσει του άρθρου 10 του ν. 2742/1999 (ΦΕΚ 207/Α), στον οποίο 
υποχρεωτικά θα συμμετέχει και ο Δήμος Εκάλης. 

4. Περιοχές ελέγχου και περιορισμού δόμησης (ΠΕΠΔ) 

Β.4 

ΠΕΠΔ 

Επιτρεπόμενες χρήσεις: 

• κατοικία 

• ξενοδοχεία - ξενώνες - αγροτουριστικές μονάδες σε πρότυπα 
αγροκτήματα, μέχρι 40 κλίνες 

• εστιατόρια 

• κέντρα διασκέδασης και αναψυχής 

• αναψυκτήρια 

• θρησκευτικοί χώροι 

• αθλητικές εγκαταστάσεις 

• γήπεδα στάθμευσης 

• κοιμητήρια σε απόσταση άνω των 250 μ. από τα όρια των οικιστι¬ 
κών υποδοχέων 

• ισόγειες γεωργικές αποθήκες ύψους μέχρι 4,5 μ. και μέγιστης συ¬ 
νολικής επιφάνειας μέχρι 100 τ.μ. 

• θερμοκήπια 

• αντλητικές εγκαταστάσεις 

• κτηνοτροφικές μονάδες έως δύο (2) ισοδύναμα ζώα στις περιοχές 
εντός των Τ.Δ. Γαβρισιών - Λιγοψάς - Βατατάδων - Βλαχατάνου 

• πρατήρια καυσίμων 

• βιοτεχνίες χαμηλής όχλησης επεξεργασίας προϊόντων πρωτογε¬ 
νούς τομέα 

• επαγγελματικά εργαστήρια χαμηλής όχλησης 

5. Λοιπές περιοχές 

Β.5.1 

Αθλητικές εγκαταστάσεις Πετσαλίου 

Επιτρεπόμενες χρήσεις: αθλητικές εγκαταστάσεις. 

Β.5.2 

Ζώνη κατά μήκος των γραμμών μετα¬ 
φοράς ηλεκτρικής ενέργειας υψηλής 
τάσης 

Επιτρεπόμενες χρήσεις: γεωργικές αποθήκες και αντλητικές εγκατα¬ 
στάσεις 

Β.5.3 

Περιοχή εγκατάστασης επεξεργασίας 
λυμάτων 

• Η θέση στον χάρτη Π.2 είναι ενδεικτική και θα πραγματοποιηθεί 
με τον όρο ότι καλύπτονται όλες τις προϋποθέσεις που τίθενται από 
την κείμενη νομοθεσία. 

• Εφόσον δεν πραγματοποιηθεί η εγκατάσταση, για τη συγκεκριμέ¬ 
νη περιοχή οι επιτρεπόμενες χρήσεις και κανονιστικές ρυθμίσεις εί¬ 
ναι αυτές που προβλέπονται για τη ζώνη Β.2.2 (γεωργική γη). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 15 Απριλίου 2009 

Ο Γενικός Γραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 39 % 

Υ π ό μ υ 
Ισοϋψείς Καμπύλες 

— Κύρ«ς(100μ.) 


Δευτερεύουσες (20μ.) 


η μ α 

Υδρογραφικό δίκτυο 

Κοίτη ρεύματός περιοδικής ροής 
— Κοίτη ποταμού μόνιμης ροής 
— Αποστραγγιστικά κα ποτιστικά κανάλια 


= Ενδεικτική χάραξη Ιόνιος Οδού 
·■ ■ Ευρύτερη Περιοχή Κόμβου ιόνιας Οδού 
(ενδ«ική θέση) 

φ Προτεινόμενες βελτιώσεις Οδκών Κόμβων 
α) Εισόδου στον Οικισμό Ασφάκας 
β) Υπόγεια Ανισόπεδη Διάβαση Οικισμού Μεταμόρφωσης 
Γραμμή μεταφοράς υψηλής τόσης 


Διοικητικά Όρια 

■■ Ορια Δήμων 
3Γ Οριο Δημοτικών 
Διαμερισμάτων 

Δίκτυα Τεχνικής Υποδομής 

μ Εθνική Οδός 

— Επαρχκκή Οδός 

— Υπόλοιπο Οδικό Δ*τύο 

— Προτάσεις Βελτίωσης Οδικών Αξόνων 
α) Βλαχάτανου - Νεγράδων 
β) Λιγοψάς · Ζίτοας 

Β.1 Οικιστικές χρήσεις 
α Β. 1.1 Υφιστάμενοι οικισμοί 
Μ Β.1.2 Επεκτάσος των σκισμών 

Ο Β. 1.3 Περιοχές ειδικά ρυθμιζόμενης πολεοδόμησης (ΠΕΡΠΟ) 

Β - 2 Περιοχές Ειδικής Προστασίας (ΠΕΠ) 

□ Β.2.1 Ζώνες προστασίας αναδασωτέων εκτάσεων 
Ο Β.2.2 Γεωργ*ή γη 

Β.3 Περιοχές οργανωμένης ανάπτυξης παραγωγικών δραστηριοτήτων 

03 Β.3.1 Ζώνες εγκατάστασης κτηνοτροφίας 

■ Β.3.2 Ζώνη ανάπτυξης κτιγνοτροφικών δραστηριοτήτων αιγοπροβάτων κα βοοειδών 
■I Β.3.3 Ζώνη μετεγκατάστασης τττηνοτροφικών μονάδων 

Β.4 Περιοχίς «λίγχου και τΜριομιομοϋ τι)5 56μηοικ (ΠΕΠΔ) 

Ο Β.4 Ζώνη Ελέγχου και Περιορισμού της Δόμησης 

*— Οριο εφαρμογής διατάγματος Ζαγορίου (300μ νότια της Εθνικής Οδού) 

*— Οριο Περιφερειακής Ζώνης Π1 Εθνικού Πάρκου Β. Πίνδου 
λ— Οριο Εθνικού Πάρκου Β. Πίνδου 

Οριο Ειδικής Περιβαλλοντικής Μελέτης Λίμνης Παν^ώπδος 
Β . 5 Λοιπές περιοχές 
η Β 5.1 Αθλητικές εγκαταστάσεις Πετσαλίου 

α Β.5.2 Ζώνη κατά μήκος των γρομμών μεταφοράς ηλεκτρικής ενέργειος υψηλής τάσης 
Β Β.5.3 Περιοχή εγκατάστασης επεξεργασίας λυμάτων 


ΚΗΣ Ο.ΡΓΑΝΩΣΗΣ ΑΝ<?.1ΚΤΗΣ,ΠφΛIIΣ 

ΔΗΜΟΥ ΕΚΑΛΗΣ Ν. ΙΩΑΝΝΙΝΩΝ 


Φορέας Ανάθεσης: Δήμος Εκάλης Ν. Ιωαννίνων 
Φορέας Χρηματοδότησης: Π.Ε.Π. Ηπείρου 

Φορέας Επίβλεψης: Δ/νση Περιβάλλοντος & Χωροταξίας Περιφέρειας Ηπείρου 


ΧΑΡΤΗΣ: Π.2 


Πρόταση Χρήσεων Γης & Προστασίας 
Περιβάλλοντος Σ.Χ.Ο.Ο.Α..Π. Δήμου Εκάλης 


ΟμΙΗ Μ τ λ Iτ ικ 

Μβτβσίας Χβτζη μάντης; 

Χαρβιάκι^ς ΙΜιχΜρχς 
Λρχηίχ τ»ι·βΐ Μιχβηκ*{ 


Σύμβουλοι - Συνεργάτες Μελέτης: 


Β83Β«?>Ε3ί£«. 




Η Δΐΐν*?νΥ0Υ8Β γ -ΐΤΙΕΙί<?ΙΒ 

*-··· .ίΐχ..ι την α,ΐιθμ. 15.<*-*<© 

Α.'αιψαση Γ.Γ. Περιφέρειας Ηπείρου 
Χ ΧΟΟΑΠ Διΐ μΟυί _ 


Ιοιά ννι να _15 ττ1δ2£*^_ 


---ΓΤ- 

Κλίμακα1τ250 00 , 


,,μ. *..μ.ί^»:«·,Γφ··^;,ν ι Μ 

Α λ ρ ί λ ι ο ς> 1^0 0 9 ^ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 36% 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 36 % 


































































ΦΕΚ 211 ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


2479 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 3Θ% 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 36 % 































































2482 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 36 % 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιτΐ(ρ://νννννν·6ΐ.(]τ - ?-ιτΐ3ίΙ: ννβί)ηπ35ΐ£τ.£ΐ@0ΐ·ητ 

























































